Ministru kabineta rīkojuma projekta

**„Par Jaunjelgavas novada pašvaldības nekustamā īpašuma “Nomales” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Jaunjelgavas novada pašvaldības nekustamā īpašuma “Nomales” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Jaunjelgavas novada domes nekustamo īpašumu „Nomales”, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums “Nomales” (nekustamā īpašuma kadastra Nr. 3286 004 0131), tā sastāvā ietilpstošā zemes vienība ar kadastra apzīmējumu 3286 004 0131 0,28 ha platībā (turpmāk ‒ nekustamais īpašums), kas pieder Jaunjelgavas novada domei, nepieciešams akciju sabiedrībai “Latvijas valsts meži” (turpmāk ‒ Sabiedrība), lai uz minētās zemes vienības izbūvētu inženierbūvi ‒ meža ceļu, kas funkcionāli kalpotu kā meža infrastruktūras objekts Sabiedrības mežsaimnieciskajos darbos iesaistītā transporta pārvietošanās nodrošināšanai. Meža ceļa izbūve ar piemērotu ceļa noturību un kvalitāti dos iespēju piekļūt valsts meža masīviem.  Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošinās Sabiedrība, kas nodibināta valsts meža īpašuma pārvaldīšanai un apsaimniekošanai. Lai veiksmīgi apsaimniekotu valstij piekrītošo un īpašumā esošo meža zemi, Sabiedrība savā apsaimniekošanā esošajā vienībā ar kadastra apzīmējumu 3286 004 0069 ir ieplānojusi autoceļa “Piksteres ceļš” būvniecību, jo tas nodrošinās vairāku Sabiedrības pārvaldīšanā esošu valsts meža īpašumu apsaimniekošanu un mežsaimnieciskajos darbos iesaistītā transporta piekļuvi. Lai Sabiedrības plānoto autoceļu “Piksteres ceļš” pievadītu pie pašvaldības autoceļa, nepieciešams šķērsot rīkojuma projektā minētā Jaunjelgavas novada domes īpašumā esošā nekustamā īpašuma “Nomales” zemes vienību ar kadastra apzīmējumu 3286 004 0131.Sabiedrība (07.05.2018. vēstule Nr. 4.1-2\_03v1\_260\_18\_430) vērsās pie Jaunjelgavas novada domes ar lūgumu nodot tai piederošu nekustamo īpašumu “Nomales” bez atlīdzības valstij Zemkopības ministrijas personā, lai zemes vienībā ar kadastra apzīmējumu 3286 004 0131 izbūvētu Sabiedrības autoceļa “Piksteres ceļš” posmu un nodrošinātu meža zemes apsaimniekošanu.Ievērojot Sabiedrības lūgumu, likuma „Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, Jaunjelgavas novada dome 24.05.2018. pieņēma lēmumu Nr. 13.§ “Par nekustamā īpašuma „Nomales”, kadastra Nr.3286 004 0131, Sunākstes pagastā, Jaunjelgavas novadā, nodošanu bez atlīdzības valstij Zemkopības ministrijas personā” (protokols Nr. 15, 13.§) (turpmāk – 24.05.2018. pašvaldības lēmums), ar kuru piekrita nodot nekustamo īpašumu, tā sastāvā esošo zemes vienību 0,3 ha platībā bez atlīdzības valstij Zemkopības ministrijas personā valsts mežu apsaimniekošanai.Ar Jaunjelgavas domes 28.01.2020. lēmumu “Par grozījumu izdarīšanu Jaunjelgavas novada domes 24.05.2018. sēdes lēmumā Nr. 13§ (protokols Nr. 15) “Par nekustamā īpašuma “Nomales”, kadastra Nr. 3286 004 0131, Sunākstes pagastā, Jaunjelgavas novadā, nodošanu bez atlīdzības valstij Zemkopības ministrijas personā”” tika grozīts 24.05.2018. pašvaldības lēmums, ar kuru precizēta platība no “0,3 ha” uz “0,28 ha” un nolemts, ka īpašums tiek nodots valstij piekrītošās un piederošās meža zemes apsaimniekošanas un aizsardzības nodrošināšanai, vienlaikus nosakot Zemkopības ministrijai apgrūtinājumu – aizliegumu nekustamo īpašumu atsavināt un apgrūtināt to ar lietu tiesībām – un, ja īpašums vairs netiek izmantots minētai valsts funkcijai, paredzot, ka tas bez atlīdzības jānodod Jaunjelgavas novada pašvaldībai. Minētais nekustamais īpašums ierakstīts zemesgrāmatā Zemgales rajona tiesas Zemesgrāmatu nodaļas Sunākstes pagasta zemesgrāmatas nodalījumā Nr. 100000587820 uz Jaunjelgavas novada domes vārda. Rīkojuma projektā minētais nekustamais īpašums ir apgrūtināts ar zemesgrāmatā nostiprinātām lietu tiesībām, kas zemesgrāmatā norādītas III daļas 1. iedaļā. Starp Jaunjelgavas novada domi un Sabiedrību 10.10.2017. ir noslēgts līgums Nr. 5-8.1\_005d\_260\_17\_193 par personālservitūta nodibināšanu, un tas tiks izbeigts, kad rīkojuma projektā minētā nekustamā īpašuma īpašumtiesības tiks pārreģistrētas uz valsts vārda Zemkopības ministrijas personā. Nostiprinot nekustamā īpašuma īpašumtiesības uz valsts vārda Zemkopības ministrijas personā, Zemkopības ministrijas lūgs zemesgrāmatu dzēst apgrūtinājuma ierakstu III daļas 1. iedaļā.  Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Pēc Kadastra informācijas teksta datiem, zemes vienības ar kadastra apzīmējumu 3286 004 0131 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Jaunjelgavas novada pašvaldības nekustamo īpašumu, tā sastāvā esošu zemes vienību, ierakstīt to zemesgrāmatā uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem uz tās izbūvētu inženierbūvi. Valsts zemes dienesta Kadastra informācijas sistēmā Sabiedrība tiks reģistrēta kā izbūvētās inženierbūves tiesiskā valdītāja.  Starp Zemkopības ministriju un Sabiedrību 13.11.2017. ir noslēgts Valsts nekustamā īpašuma pārvaldīšanas līgums, un saskaņā ar šī līguma 2.2.5. apakšpunktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības būvēt jaunas Sabiedrības būves uz pārvaldīšanā esošās zemes uz laiku, kas nav ilgāks par 30 gadiem. Atbilstoši Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 29. punktam, lai Kadastra informācijas sistēmā reģistrētu būvi (jaunbūvi) vai telpu grupu, iesniedz iesniegumu, kuram pievieno vienu no likumā “Par nekustamā īpašuma ierakstīšanu zemesgrāmatās” noteiktajiem dokumentiem, kas apliecina būves vai telpu grupas tiesisku iegūšanu. Atbilstoši likuma “Par nekustamā īpašuma ierakstīšanu zemesgrāmatās” 17. panta 3. punktam noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai Sabiedrība kā kadastra subjekts ierosinātu Kadastra informācijas sistēmā reģistrēt būvi.  Rīkojuma projektam ir pievienoti īpašumtiesības apliecinošie dokumenti un Jaunjelgavas novada domes lēmumi, kas apliecina, ka rīkojuma projektā minētais nekustamais īpašums nav nepieciešams pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Sabiedrība un Jaunjelgavas novada dome |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tā ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, Sabiedrība un Jaunjelgavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

[rita.punka@zm.gov.lv](mailto:rita.punka@zm.gov.lv)